b'\n_START_ARTICLE_\nPyh\xc3\xa4n Klaaran kirkko (Tukholma)\n_START_SECTION_\nHistoria\n_START_PARAGRAPH_\nKlarissalaisluostari perustettiin 1280-luvulla todenn\xc3\xa4k\xc3\xb6iseti nykyisen kirkon paikalle. Vuonna 1527 kuningas Kustaa Vaasa kuitenkin m\xc3\xa4\xc3\xa4r\xc3\xa4si kivisen luostarin purettavaksi, koska tarvitsi kivi\xc3\xa4 kaupunginmuurin materiaaliksi. Uuden kirkkorakennuksen rakentamisen aloitti Juhana III vuonna 1572, koska kaikki paikalliset asukkaat eiv\xc3\xa4t en\xc3\xa4\xc3\xa4 mahtuneet Suurkirkkoon. Alkuper\xc3\xa4isen\xc3\xa4 arkkitehtina toimi hollantilainen Willem Boy. Kirkkoa on t\xc3\xa4m\xc3\xa4n j\xc3\xa4lkeen laajennettu useaan otteeseen aina 1900-luvulle saakka. Sisustus ja katto jouduttiin uusimaan 1700-luvun j\xc3\xa4lkipuoliskolla alkuper\xc3\xa4isten tuhouduttua tulipalossa. Suunnittelijoina olivat muun muassa Carl H\xc3\xa5rleman, Carl Fredrik Adelcrantz ja Jean Eric Rehn. Nykyinen, 105 metri\xc3\xa4 korkea torni rakennettiin 1884\xe2\x80\x931888 Helgo Zettervallin piirustusten mukaan. Rakennusta on restauroitu 1906\xe2\x80\x931907 ja 1965._NEWLINE_Klaaran kirkko on ymp\xc3\xa4r\xc3\xb6iv\xc3\xa4n alueen n\xc3\xa4kyv\xc3\xa4 maamerkki. Sein\xc3\xa4t on p\xc3\xa4\xc3\xa4llystetty punaisilla ja mustilla klinkkerilaatoilla.\n_START_SECTION_\nHaudat\n_START_PARAGRAPH_\nKlaaran kirkkoa ymp\xc3\xa4r\xc3\xb6iv\xc3\xa4ll\xc3\xa4 kirkkopihlla on Carl Michael Bellmanin, Anna Maria Lenngrenin, Carl Gustaf af Leopoldin, Gustaf \xc3\x85kerhielmin sek\xc3\xa4 Cajsa Wargin haudat. Kirkon sis\xc3\xa4puolella on lis\xc3\xa4ksi useita epitafeja. Kirkkopiha on aidattu rauta-aidoituksella.'